CELEX: 62008CO0563
Language: mt
Date: 2010-10-06 00:00:00
Title: Digriet tal-Qorti tal-Ġustizzja (Is-Seba' Awla) tas-6 ta' Ottubru 2010.#Carlos Sáez Sánchez u Patricia Rueda Vargas vs Junta de Andalucía, Manuel Jalón Morente et.#Talba għal deċiżjoni preliminari: Juzgado de lo Contencioso-Administrativo nº 2 de Granada - Spanja.#L-ewwel subparagrafu tal-Artikolu 104(3) tar-Regoli tal-Proċedura - Artikolu 49 TFUE - Libertà ta' stabbiliment - Saħħa pubblika - Spiżeriji - Prossimità - Provvista ta' prodotti mediċinali lill-popolazzjoni - Awtorizzazzjoni għall-użu - Tqassim territorjali tal-ispiżeriji - Limiti stabbiliti abbażi ta' kriterju tad-densità demografika - Distanza minima bejn l-ispiżeriji.#Kawża C-563/08.

Digriet tal-Qorti tal-Ġustizzja (Is-Seba’ Awla) tas-6 ta’ Ottubru 2010 – Sáez Sánchez u Rueda Vargas vs Junta de Andalucia
            et
      (Kawża C-563/08)
      “L-ewwel subparagrafu tal-Artikolu 104(3) tar-Regoli tal-Proċedura – Artikolu 49 TFUE – Libertà ta’ stabbiliment – Saħħa pubblika – Spiżeriji – Prossimità – Provvista ta’ prodotti mediċinali lill-popolazzjoni – Awtorizzazzjoni għall-operat – Tqassim territorjali tal-ispiżeriji – Limiti stabbiliti abbażi ta’ kriterju ta’ densità demografika – Distanza minima bejn l-ispiżeriji”
      Libertà ta’ stabbiliment - Restrizzjonijiet – Leġiżlazzjoni nazzjonali li teżiġi awtorizzazzjoni amministrattiva minn qabel għall-ftuħ ta’ spiżeriji ġodda f’reġjun partikolari
         (Artikolu 49 TFUE) (ara l-punti 14-34 u d-dispożittiv)
      
      Suġġett 
      
         
               Talba għal deċiżjoni preliminari - Juzgado de lo Contencioso-Administrativo nº 2 de Granada - Interpretazzjoni tal-Artikolu
                  43 KE - Leġiżlazzjoni li tipprevedi l-kundizzjonijiet li għandhom jiġu ssodisfatti għall-ftuħ ta’ spiżeriji ġodda - Limiti
                  skont in-numru ta’ abitanti u l-ħtieġa li tinżamm distanza minima bejn l-ispiżeriji. 
               
             Dispożittiv
      L-Artikolu 49 TFUE għandu jiġi interpretat fis-sens li bħala regola ma jipprekludix leġiżlazzjoni nazzjonali, bħal dik inkwistjoni
         fil-kawża prinċipali, li timponi limiti għall-għoti ta’ awtorizzazzjonijiet ta’ stabbiliment ta’ spiżeriji ġodda, li tipprevedi
         li:
      
      –        f’kull żona farmaċewtika, bħala prinċipju, għal kull 2800 abitant, tista’ tinħoloq spiżerija waħda; 
      –        spiżerija addizzjonali tista’ tinfetaħ biss jekk jinqabeż dan il-limitu, u għal kull frazzjoni ta’ iktar minn 2000 abitant,
         u
      
      –        kull spiżerija għandha tosserva distanza minima fir-rigward tal-ispiżeriji li jeżistu diġà, fejn din id-distanza bħala regola
         ġenerali hija ta’ 250 metru. 
      
      Madankollu, l-Artikolu 49 TFUE jipprekludi tali leġiżlazzjoni nazzjonali sa fejn ir-regoli bażiċi ta’ 2 800 abitant jew ta’
         250 metru jipprevjenu, f’kull żona ġeografika b’karatteristiċi demografiċi partikolari, il-ftuħ ta’ numru biżżejjed ta’ spiżeriji
         li jistgħu jiżguraw servizz farmaċewtiku adegwat, ħaġa li hija l-qorti nazzjonali li għandha tivverifika.